Diari Oficial de la Generalitat Valenciana


Sumari del DOGV 3676, del 28-01-2000 (2000/576)

RESOLUCIÓ de 21 de gener de 2000, de la consellera de Benestar Social, per la qual es deleguen competències en matèria de contractació administrativa i gestió economicopressupostària.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3676

Data del DOGV
:   28-01-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/576


Data del document
:   21-01-2000

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * Conselleria Benestar Social
    * administració regional
    * competència administrativa
    * delegació de poders
    * pressupost

RESOLUCIÓ de 21 de gener de 2000, de la consellera de Benestar Social, per la qual es deleguen competències en matèria de contractació administrativa i gestió economicopressupostària. [2000/F576]
  
Preàmbul
  
La nova configuració de la Conselleria de Benestar Social sorgida després del Decret 127/1999, de 17 de setembre, pel qual s'aprova el Reglament orgànic i funcional de la Conselleria de Benestar Social, aconsella adequar els procediments de gestió administrativa a través d'una modificació de les facultats delegades amb anterioritat.
  
En virtut d'allò que s'ha exposat, i fent ús de les facultats que m'atribueix la Llei 5/1983, de 30 de desembre, del Govern Valencià (DOGV núm. 183, de 30 de desembre de 1983), i el Decret 127/1999, de 17 de setembre, pel qual s'aprova el Reglament orgànic i funcional de la Conselleria de Benestar Social, resolc:
  
Primer. Facultats delegades
  
Es deleguen facultats en les matèries i amb les condicions que a continuació s'assenyalen:
  
A) Contractació administrativa
  
1. Contractes menors d'obres
  
Quan les esmentades despeses siguen imputables a les direccions territorials i centres que en depenen, es delega en els respectius directors territorials la preparació, aprovació, execució i la resta d'incidències derivades de la tramitació d'aquestes, incloent-hi la firma de tots els documents comptables que s'hi requerisquen.
  
Quan les esmentades despeses siguen imputables a les direccions generals, les facultats delegades en el paràgraf anterior escauran als directors generals, excepte la firma dels documents comptables requerits en la seua tramitació, que es delega en el secretari general administratiu per a tots els programes pressupostaris de la Conselleria excepte per al 313.10, Serveis Socials, en aquest cas la firma escaurà al director/a general de Serveis Socials.
  
Quan les esmentades despeses escaiguen a la Secretaria General i a la resta de les dependències centrals de la conselleria, les facultats delegades en el paràgraf primer escauran al secretari general administratiu, incloent-hi la firma dels documents comptables requerits en la seua tramitació.
  
La delegació efectuada en els paràgrafs anteriors queda condicionada a l'existència d'un informe previ del Servei Tècnic de Projectes i Obres, que versarà sobre la viabilitat de l'obra que cal executar, tant si requereix projecte tècnic o com si no.
  
Així mateix, la delegació efectuada en els directors territorials queda també condicionada a l'autorització prèvia de la direcció general competent en la matèria, que necessàriament haurà de constar per escrit.
  
2. Contractes menors de consultoria i assistència
  
La preparació, aprovació, execució i la resta d'incidències derivades de la tramitació d'aquests expedients es delega en el secretari general, excepte la firma dels documents comptables requerits en la seua tramitació, que escaurà al secretari general administratiu.
  
S'exceptua del que s'ha disposat en el paràgraf anterior els contractes imputables al programa pressupostari 313.10, excepte els recollits en el paràgraf quart de l'apartat 6 de la lletra A d'aquest primer punt. Per a aquest programa, les facultats delegades en el paràgraf anterior escauen al titular de la Direcció General de Serveis Socials, incloent-hi la firma de documents de gestió comptable.
  
3. Contractes menors d'adquisició de béns d'inversió informàtica
  
La preparació, aprovació, execució i la resta d'incidències derivades de la tramitació d'aquests expedients es delega en el secretari general administratiu, incloent-hi la firma dels documents comptables requerits en la seua tramitació.
  
4. Resta de subministraments menors
  
La preparació, aprovació, execució i la resta d'incidències derivades de la tramitació d'aquests expedients, llevat dels béns d'inversió informàtica, es delega en els directors de centres, directors territorials, directors generals i secretari general administratiu, en el respectiu àmbit de les seues atribucions.
  
La firma dels documents comptables es delega en els mateixos termes que en l'apartat 1 anterior.
  
5. Contractes menors de prestació de serveis.
  
La delegació d'aquest tipus de contractes s'efectua en els mateixos termes que els del número anterior.
  
No obstant això, s'exceptua d'aquesta delegació el contracte de serveis regulat en l'article 173.2 de la Llei 13/1995, de Contractes de les Administracions Públiques, consistent en el desenvolupament d'aplicacions informàtiques específiques elaborades en funció dels requeriments de la conselleria. En aquest cas la delegació s'efectua en els mateixos termes descrits en el número 3 anterior referit als contractes menors d'adquisició de béns d'inversió informàtica.
  
6. Contractes d'obra, excepte els de caràcter menor
  
Es delega en el secretari general la preparació, aprovació, formalització, execució i la resta d'incidències derivades de la tramitació dels contractes d'obra que no tinguen la consideració de contracte menor, incloent-hi l'aprovació de certificats i liquidacions d'obra, la retenció de crèdits, l'aprovació de la despesa, la disposició de crèdits i el reconeixement d'obligacions i propostes de pagament.
  
Es delega igualment en el secretari general l'aprovació de reajustaments d'anualitats i la resolució sobre devolució de fiances.
  
Escaurà al secretari general administratiu la firma de tots els documents comptables requerits per al tràmit de les esmentades despeses, incloent-hi els documents de retenció de crèdit.
  
La delegació recollida en aquest apartat s'entén realitzada igualment als contractes de redacció de projectes d'obra, direcció d'obra, estudis geotècnics i de seguretat i qualssevol altres que siguen necessaris en aquest tipus d'obres, així com tots aquells contractes d'obres complementàries, reformats i modificats de l'obra principal i els seus corresponents contractes de redacció de projectes i direcció d'obres.
  
7. Contractes de subministraments que resulten imputables al capítol 6 de l'estat de despeses (inversions reals) que no tinguen la consideració de contracte menor, incloent-hi els d'adquisició centralitzada.
  
Es delega en el secretari general la preparació, aprovació, formalització, execució i la resta d'incidències derivades de la tramitació d'aquests expedients, incloent-hi la retenció de crèdits, l'aprovació de la despesa, la disposició de crèdits a favor del contractista, el reconeixement d'obligacions i les propostes de pagament, excepte la firma dels documents comptables requerits per al tràmit de les citades fases de la despesa, que escaurà al secretari general administratiu.
  
No obstant això, en l'àmbit del programa pressupostari 313.10, Serveis Socials, la delegació efectuada en el paràgraf anterior haurà d'entendre's realitzada en el titular de la Direcció General de Serveis Socials, incloent-hi la firma de documents comptables, excepció feta dels contractes de subministrament o d'arrendament de béns d'inversió informàtica regulats en l'article 173 de la Llei 13/1995, de Contractes de les Administracions Públiques, en els quals la delegació escau al secretari general i al secretari general administratiu, en els termes del paràgraf anterior.
  
Malgrat el que disposen els dos paràgrafs anteriors, el certificat de recepció de conformitat del material lliurat escaurà al secretari general administratiu, directors generals, directors territorials i directors de centres, en l'àmbit de les seues respectives atribucions.
  
L'aprovació dels reajustaments d'anualitats que pogueren produir-se i la resolució sobre devolució de fiances corresponents a aquest tipus de contractes es delega en els mateixos òrgans a què correspon la seua aprovació.
  
8. Resta de contractes administratius i de dret privat, en especial la gestió de serveis públics, contractes de consultoria, assistència i de serveis, subministraments que no tinguen la consideració de béns d'inversió i qualsevol altra prestació a càrrec de tercers, sempre que no tinguen la consideració de contracte menor.
  
Es delega en el secretari general la preparació, aprovació, formalització i la resta d'incidències derivades de la tramitació d'aquests expedients, incloent-hi la retenció de crèdits, l'aprovació de la despesa i la disposició de crèdits a favor del contractista, excepte la firma dels documents comptables requerits per al tràmit de les citades fases de la despesa, que escaurà al secretari general administratiu.
  
No obstant això, en l'àmbit del programa pressupostari 313.10, Serveis Socials, la delegació efectuada en el paràgraf anterior haurà d'entendre's realitzada en el titular de la Direcció General de Serveis Socials, incloent-hi la firma de documents comptables.
  
L'aprovació de reajustaments d'anualitats i la resolució sobre devolució de fiances corresponents a aquest tipus de contractes es delega en els mateixos òrgans a què escau la seua aprovació.
  
L'execució dels contractes descrits en aquest apartat es delega en els directors territorials, en l'àmbit de les seues respectives atribucions, incloent-hi el reconeixement de l'obligació i proposta de pagament, així com la firma dels documents comptables corresponents a aquestes fases de la despesa.
  
No obstant el que disposa el paràgraf anterior, en aquells expedients de despesa que siguen imputables als serveis centrals de la Conselleria i en aquells que tinguen un àmbit d'aplicació supraprovincial, la seua execució es delega en el secretari general administratiu i director/a general de Serveis Socials, en el respectiu àmbit de les seues atribucions, incloent-hi la firma de tots els documents comptables requerits en la seua tramitació.
  
S'exceptuen d'allò que s'ha disposat en els paràgrafs anteriors els contractes de serveis regulats en l'article 173.2 de la Llei 13/1995, de Contractes de les Administracions Públiques, consistents en el desenvolupament d'aplicacions informàtiques específiques elaborades en funció dels requeriments de la conselleria, en els quals escauran al secretari general les facultats per a la preparació, aprovació, formalització, execució i la resta d'incidències derivades de la tramitació d'aquests expedients, incloent-hi la retenció de crèdits, l'aprovació de la despesa, la disposició de crèdits a favor del contractista, el reconeixement de l'obligació i les propostes de pagament. La firma dels documents comptables que es requerisca per al tràmit de les citades fases de la despesa escaurà al secretari general administratiu.
  
B) Gestió pressupostària de despeses imputables al capítol 2 no recollits en la lletra anterior.
  
Quan aquestes despeses siguen imputables a les direccions territorials i centres que en depenen, l'autorització i execució d'aquestes es delega en els directors territorials, incloent-hi la firma de tots els documents comptables requerits en la seua tramitació.
  
Quan aquestes despeses siguen imputables a les direccions generals, l'autorització i execució d'aquestes es delega en els directors generals. La firma dels documents comptables requerits en la tramitació de les despeses citades es delega en el secretari general administratiu, excepte en el cas dels relatius a la Direcció General de Serveis Socials; en aquest cas la firma escaurà al titular d'aquesta.
  
Quan aquestes despeses escaiguen a la Secretaria General i resta de les dependències centrals de la conselleria, l'autorització i execució d'aquestes es delega en el secretari general administratiu, incloent-hi la firma dels documents comptables requerits en la seua tramitació.
  
S'exceptua d'allò que s'ha disposat en els paràgrafs anteriors aquelles despeses de tractament successiu que, per la seua naturalesa, siguen objecte de facturació global centralitzada. En aquests casos escaurà l'autorització de les distintes fases de la despesa al secretari general, i la firma dels documents comptables que aquestes requerisquen als mateixos òrgans i en els mateixos casos a què es fa referència en els paràgrafs anteriors.
  
Quan les despeses descrites aquest apartat siguen imputables al sistema de pagaments per bestretes de caixa fixa, la competència per a l'aprovació i execució d'aquestes, inclòs el pagament, escaurà a les persones que tinguen reconeguda la firma com a responsables de la dependència corresponent.
  
C) Imputació pressupostària dels pagaments realitzats a través del sistema de bestretes de caixa fixa
  
Es delega el director/a general de Serveis Socials, en l'àmbit de les seues atribucions, la firma de tots els documents comptables que calga que per a la imputació pressupostària dels pagaments realitzats a través del sistema de bestretes de caixa fixa per part de la seua habilitació de pagaments.
  
Es delega en el secretari general administratiu la firma de tots els documents comptables que calga que per a la imputació pressupostària dels pagaments realitzats a través del sistema de bestretes de caixa fixa per part de la resta de les habilitacions de pagaments adscrites als serveis centrals de la conselleria.
  
Aquestes facultats es deleguen en els directors territorials de Benestar Social per a totes aquelles habilitacions adscrites a les direccions territorials de la conselleria i als centres d'atenció social corresponents a la província.
  
D) Transferències corrents i de capital
  
1. La preparació dels expedients escaurà als directors generals i al secretari general, en el respectiu àmbit de les seues atribucions. No obstant això, l'autorització de retenció dels crèdits destinats a finançar les transferències escaurà sempre al secretari general, excepte aquelles que corresponguen al programa pressupostari 313.10, Serveis Socials, en aquest cas escaurà al director/a general de Serveis Socials.
  
La firma del document comptable corresponent a la dita retenció escaurà al director/a general de Serveis Socials, en l'àmbit del programa pressupostari 313.10, Serveis Socials, i al secretari general administratiu en la resta de programes pressupostaris de la conselleria.
  
2. En els casos en què escaiga al secretari general, als directors generals o als directors territorials la facultat de resoldre les transferències, es delega en aquests l'autorització de la despesa corresponent i la disposició de crèdits a favor del beneficiari. En la resta dels casos els citats actes d'autorització i disposició es deleguen en el secretari general.
  
3. La firma de tots els documents comptables que es requerisquen per a formalitzar les fases d'autorització de la despesa i disposició de crèdits a favor del beneficiari, escaurà:
  
a) als directors territorials quan siga a aquests als qui escau la facultat de resoldre les transferències.
  
b) al director/a general de Serveis Socials, quan es tracte d'expedients corresponents al programa pressupostari 313.10, Serveis Socials, amb independència que la facultat de resoldre les transferències escaiga a aquest, a la consellera o al Consell.
  
c) al secretari general administratiu en la resta de casos.
  
4. L'execució dels expedients de transferències corrents i de capital es delega en els directors territorials de la conselleria, en l'àmbit de les seues respectives atribucions, inclosa la comprovació i aprovació dels justificants, el reconeixement de l'obligació i la proposta de pagament, així com la firma dels documents comptables corresponents a les esmentades fases de la despesa.
  
S'exceptuen d'allò que s'ha disposat en el paràgraf anterior els següents expedients:
  
a) Transferències corresponents a convocatòries de subvencions en què s'indique expressament una altra cosa.
  
b) Expedients que impliquen el finançament d'activitats d'àmbit supraprovincial o expedients en què s'articule la realització de programes o projectes cofinançats pel Fons Social Europeu, en aquest cas la seua execució escaurà a la direcció general competent per raó de la matèria.
  
c) Transferències corrents i de capital que corresponguen a les matèries gestionades per les direccions generals de la Dona i de Drogodependències, en aquest cas la seua execució escaurà als seus titulars.
  
d) Transferències relatives a l'atenció d'ancians des de l'àmbit familiar, regulades en el Decret 331/1995, de 3 de novembre, del Govern Valencià; en aquest cas la seua execució escaurà al titular de la Direcció General de Família, Menor i Adopcions.
  
En tots els casos exposats en les quatre lletres anteriors, la firma dels documents comptables requerits per a la tramitació dels citats expedients escaurà al secretari general administratiu, llevat dels relatius a subvencions de la Direcció General de Serveis Socials, en aquest cas la firma escaurà al titular d'aquesta.
  
5. Les facultats de reajustament i revocació de les transferències es deleguen en el mateix òrgan que les va aprovar. Al contrari, la facultat de minoració o desistiment sense efecte de les transferències, producte de l'incompliment per part del beneficiari de les obligacions imposades en el moment de la concessió, es deleguen en l'òrgan a què corresponga la seua execució.
  
Les facultats delegades en el paràgraf anterior inclouen l'autorització i disposició de crèdits o la desafectació d'aquests, la facultat d'exigir el reintegrament de les quantitats indegudament percebudes i els interessos de demora des del moment del pagament d'aquestes, així com la definició i reconeixement del dret i proposta d'ingrés a què els dits actes economicoadministratius donaren lloc.
  
La firma de tots els documents comptables que calga per a formalitzar tots els actes administratius descrits en el paràgraf anterior escaurà al secretari general administratiu, als directors territorials de Benestar Social o director/a general de Serveis Socials, en l'àmbit respectiu de les seues atribucions.
  
6. Es delega en la Direcció General de Serveis Socials la preparació, aprovació i execució dels expedients corresponents a les prestacions del Fons d'Assistència Social (FAS), inclosa la firma dels documents comptables que, per a la seua gestió, s'hi requerisquen.
  
7. Es delega en els directors territorials de Benestar Social la preparació, aprovació i execució de les pensions no contributives i de les prestacions de la Llei d'Integració Social del Minusvàlid.
  
E) Ingressos
  
Amb l'excepció exposada en l'apartat D).5 anterior, es delega en el secretari general la formalització dels ingressos que són competència d'aquesta conselleria, incloent-hi la formalització de les fases de definició del dret, reconeixement d'aquest i proposta d'ingrés, corresponent la firma de tots els documents comptables que porten aparellats els citats actes econòmics al secretari general administratiu.
  
S'exceptua així mateix d'allò que s'ha disposat en el paràgraf anterior la formalització d'aquells ingressos corresponents als preus públics abonats pels usuaris de centres públics gestionats en règim de concessió administrativa o de concert, que escaurà als directors territorials, en l'àmbit de les seues respectives atribucions.
  
F) Gestió de les despeses de personal
  
1. Es delega en el secretari general administratiu l'exercici de les competències relatives a la gestió del capítol 1 de l'estat de despeses la resolució de la qual escaiga a la consellera per aplicació d'allò que s'ha disposat en la legislació vigent, incloent-hi les modificacions pressupostàries internes que s'efectuen en el capítol de despesa esmentat, incloent-hi la firma de tots els documents de gestió pressupostària requerits en la tramitació de les esmentades despeses, tot això respecte del personal corresponent als serveis centrals de la conselleria.
  
Respecte al personal que presta els seus serveis a les direccions territorials i als centres d'atenció social adscrits a cada província, la citada delegació s'efectua en els directors territorials, incloent-hi la firma de documents de gestió pressupostària.
  
2. Es delega en els directors generals la facultat d'autoritzar la inscripció i assistència als cursos, jornades, conferències i altres activitats formatives del personal adscrit als programes pressupostaris gestionats per aquests. Aquesta facultat es delega en el secretari general quan es tracte del personal corresponent al programa pressupostari 311.10, Direcció i Serveis Generals. La facultat de firmar tots els documents de gestió comptable que requerisca l'execució de les despeses corresponents a les dites inscripcions es delega en el secretari general administratiu, a excepció de les corresponents al programa pressupostari 313.10, Serveis Socials, la firma de les quals escaurà al director/a general de Serveis Socials.
  
G) Modificacions pressupostàries
  
Es delega en el secretari general la resolució de les modificacions pressupostàries que, dins dels límits legals i pressupostaris, siguen competència d'aquesta conselleria.
  
Per a aquells expedients de modificació de crèdits que, d'acord amb les normes pressupostàries, així ho requerisquen, es delega en el secretari general la facultat de proposta i elevació davant l'òrgan competent per a la seua aprovació.
  
Es delega en el secretari general administratiu i en els directors generals, en l'àmbit de les seues respectives atribucions, l'actualització de les dades estimatives dels projectes d'inversió del capítol 6 de l'estat de despeses.
  
Es delega en els mateixos òrgans mencionats en el paràgraf anterior, en l'àmbit de les seues respectives atribucions, les modificacions en l'import dels crèdits de capítol 2 assignats als centres de despesa dels diferents programes pressupostaris.
  
Segon. Substitució del delegat
  
En casos d'absència, vacant o malaltia dels titulars dels òrgans en què es deleguen les competències referides en l'article anterior, les competències delegades s'adscriuran automàticament a l'òrgan immediatament superior establit en el Reglament orgànic i funcional de la conselleria i la seua normativa de desenvolupament.
  
Tercer. Prohibició de subdelegació
  
Les resolucions administratives que s'adopten per delegació indicaran expressament aquesta circumstància i es consideraran dictades per l'òrgan delegant, sense que càpia la delegació de competències delegades.
  
Quart. Advocació de la competència delegada
  
La delegació de competències que s'efectua a través d'aquesta resolució no serà obstacle perquè la consellera de Benestar Social puga advocar per a si, en qualsevol moment, el coneixement o la resolució de tots els assumptes que estime pertinents, quan circumstàncies d'índole tècnica, econòmica, social, jurídica o territorial ho facen convenient.
  
L'advocació es realitzarà mitjançant acord motivat que serà notificat als interessats en el procediment, si n'hi haguera, amb anterioritat a la resolució que es dicte.
  
Cinqué
  
Es deixa sense efecte la Resolució de data 26 de juliol de 1999 de la Conselleria de Benestar Social sobre delegació de firma en els titulars de determinats òrgans de la Conselleria per a certs assumptes.
  
Sisé
  
Aquesta resolució de delegació de facultats entrarà en vigor l'endemà de la seua publicació en el Diari Oficial de la Generalitat Valenciana.